Al-Shaykh Maskin

Al-Shaykh Maskin (arabisk الشيخ مسكين, òg skrive Sheikh Miskin, Sheikh Maskin eller Eshmiskin) er ein by sør i Syria i Daraa guvernement, nord for Daraa. Av stader i nærleiken finn ein Ibta' og Da'el i sør, Khirbet al-Ghazaleh i søraust, Izra' i nordaust, Nawa i nordvest og Sheikh Sa'ad i vest. I følgje Statistisk sentralbyrå i Syria (CBS) census, hadde al-Shaykh Maskin eit folketal på 24 057 i 2004.Folketeljing 2004 . Syrisk statistisk sentralbyrå (CBS). Daraa guvernement.  The innbyggjarar are predominantly sunnimuslimar.

Historie
Clermont-Ganneau meinte at bynamnet kunne kome frå «Den spedalske sjeiken», som i Bibelen er Job.Palestine Exploration Fund, 1902, s. 12 Al-Shaykh Maskin har blitt identifisert som den romerske staden «Neapolis.» på 300-talet hadde Neapolis vokse og blitt ein by.Butcher, 2003, s. 120. Det vart vigsla ei kyrkje der i 517 under Austromarriket.Walter, 2003, s. 152. I den korte artikkelen i Catholic Encyclopedia frå 1911, skriv Siméon Vailhé at mange autoritetar på den tida meinte at Al-Shaykh Maskin kan ha vore den antikke byen og bispesetet Maksimianopolis i Arabia,Siméon Vailhé, «Maximopolis» in Catholic Encyclopedia (New York 1911) som i dag er identifisert som nærliggande Shaqqa.UNESCO, Les landsbyar antiques du nord de la Syrie, s. 115-116Kevin Butcher, Roman Syria and the Near East (Getty Publications 2003 ISBN 978-0-89236715-3), s. 157

Den osmanske tida
Det osmanske riket annekterte regionen i 1516. I denne tida var al-Shaykh Maskin busett av lokale beduinar som nytte godt av den årlege pilegrimsferda hajj til Mekka ved å gje pilegrimane kamelar for ruta vidare.Lancaster, 1999, s. 37. I 1596 var al-Shaykh Maskin oppført i osmanske skattelister som Samsakin og var ein del av Bani Malik al-Asraf nahiya i Hauran qada. Han hadde ein muslimsk folkesetnad som bestod av 56 hushaldningar og 17 ungkarar. Skattane vart betalte for kveite, bygg, sommaravlingar, geiter og/eller bikubar.Hütteroth and Abdulfattah, 1977, s. 213.

I 1850-åra bestod al-Shaykh Maskin av kring 100 hus og alle innbyggjarane var muslimar.Porter, 1858, s. 532. Hovudnæringa i byen på 1800-talet var kornproduksjon, som vart eksportert lokalt. Tømmer og klede var viktige importvarer. Godstrafikken gjekk via jernbanestasjonen i byen, som òg tente alle landsbyane mellom Sheikh Maskin og Lejah-regionen. Han voks kraftig mellom 1891 og 1900.Palestine Exploration Fund, 1901, s. 361. Byen var heimstad til fleire administrative kontor for det lokale styret i Hauran på siste halvdel av dette hundreåret.Palestine Exploration Fund, 1901, s. 360.

Sjeiken var Ahmed al-Hariri, òg kjend som Ahmed al-Turk, som tente som Sheikh Mushaikh al-Hauran («sjefen over alle sjefar i Hauran»). Familien hans hevda å vere etterkomarar etter den islamske profeten Muhammed og var derfor kalla sharifar. Etter striden mellom drusarar og kristne i området i 1860, leia sjeik Ahmed al-Turk ein styrke på 200 stammemenn til Daraa, og redda over 500 kristne i byen frå eit føreståande åtak frå drusarane frå Lejah, som styrkane hans utsletta heilt. Han bad så ale sjeikane i området som var underlagt han, om å spare liva til dei kristne, noko dei òg gjorde.Royal Geographical Society, 1862, s. 88.

I 1895 flykta innbyggjarar frå dusenvis av landsbyar øydelagde av drusarane til al-Shaykh Maskin. Drusarane gjekk til strid då det kom ut eit osmansk påbod om at alle drusiske menn måtte avtene verneplikt i den osmanske hæren. Osmanske soldatar mobiliserte ved al-Shaykh Maskin fore å førebu utskriving av drusarar til verneplikta.Firro, 1992, s. 232. Cuinet skreiv i 1896 at al-Shaykh Maskin hadde 800 innbyggjarar, inkludert 400 muslimar og 400 gresk-ortodokse,  medan Gottlieb Schumacher i 1897 skildra byen som «stor og velståande».Schumacher, 1897, s. 171

Den syriske borgarkrigen
Den 24. mars 2012, under den syriske borgarkrigen som byrja i mars 2011, braut det ut strid mellom opprørarar og den syriske hæren i al-Shaykh Maskin, i følgje Syrisk observatorium for menneskerettar, ei aktivistgruppe som dokumenterer krigen. Byen vart bomba av hæren.Syria dismisses UN report of army violations, rebels step up attacks in south. Xinhua. 2013-03-24. Den 29. mars rapporterte Observatory at det hadde vore daglege samanstøytar i byen.Karam, Zeina. syrisk rebels in strategic battle for south. The Huffington Post. 2013-03-29. Tunge kampar vart rapportert den 4. april.Jordan's assistance to rebels ratchets up tensions with Syria. Fox News. Originally published by Associated Press. 2013-04-04.

Kjelder

Denne artikkelen bygger på «Al-Shaykh Maskin» frå ,  den 19. april 2014. 
 oppgav desse kjeldene:

Kategori:Busetnader i Izra-distriktet
Kategori:Byar i Syria